Вось такімі словамі сустракаюць гасцей гвардзейцы Людмілы Канстанцінаўны (так настаўніца называе сваіх экскурсаводаў — вучняў Суйкаўскай сярэдняй школы). Аднак перад тым, як пачаць аповед пра “залы эмацыйныя”, па даўняй традыцыі госці сядаюць за стол і пачынаюць знаёмства з асаблівасцямі заронаўскіх страў, прычым знаёмства практычнае, бо ўсе стравы прыгатаваны гасціннымі рукамі заронаўскай гаспадыні ў сапраўднай печы. Асаблівым смакам вылучаецца смажаная бульба. Сакрэт смажанай бульбы па-заронаўску абавязкова даведаюцца ўдзельнікі рэспубліканскага семінара кіраўнікоў музеяў устаноў адукацыі, які пройдзе ў сярэдзіне лістапада на базе Віцебскага раёна.